สวัสดีค่ะ พอดีเมื่อวันที่ 17 (ประจำเดือนหนูมาวันที่ 11 และกะปริบกะปรอยจนถึงวันที่ 17 ค่ะ / ประจำเดือนหนูมาไม่ปกตินะคะ) แฟนหนูเค้าเอาอวัยวะเพศของเค้ามาถูกับของหนูหลายครั้ง มีบางครั้งทำท่าเหมือนสอดใส่ แต่ไม่ได้มีการสอดใส่นะคะ (ของหนูมีอาการที่มันล็อกจนสอดใส่ไม่ได้ แฟนหนูแหย่นิ้วเค้าไปยังเจ็บเลยค่ะ) และของแฟนก็ไม่มีการหลั่งน้ำอสุจิออกมาเลย มีแค่หลังถูเสร็จถึงจะมีน้ำกามออกมาค่ะแต่ด้วยความกังวล หนูเลยไปซื้อยาคุมกำเนิดฉุกเฉินแบบ 1 เม็ดมาทานในวันที่ 19 ปรากฎว่ามีอาการปวดท้องคล้ายตอนเป็นเมนส์มาเรื่อยๆจนถึงตอนนี้ค่ะ เลยอยากสอบถามคุณว่าแบบนี้คืออาการข้างเคียงของยาคุมมั้ย และในกรณีนี้จะมีความเสี่ยงในการตั้งครรภ์แค่ไหนคะ + ถ้าอยากตรวจการตั้งครรภ์ สามารถทำได้ตั้งแต่วันไหนคะ
สวัสดีค่ะ การมีเพศสัมพันธ์ ถ้าไม่ได้มีการสอดใส่อวัยวะเพศชายเข้าไปเลยนั้นก็แทบจะไม่มีโอกาสทำให้เกิดการตั้งครรภ์จากที่กล่าวมาก็อาจจะไม่ได้มีความจำเป็นต้องใช้ยาคุมฉุกเฉิน แต่หากได้ใช้ไปแล้ว ก็ให้กินให้ถูกต้อง ครบถ้วน ภายใน 72 ชั่วโมงหลังมีเพศสัมพันธ์ ซึ่งจะไปช่วยลดโอกาสการตั้งครรภ์ลงได้ประมาณ 80-90% ค่ะหลังใช้ยาคุมฉุกเฉิน อาจมีผลข้างเคียงเช่นปวดท้อง คลื่นไส้ อาเจียน เลือดออกผิดปกติทางช่องคลอดประมาณ 1-2 สัปดาห์หลังใช้ยา หรือมีประจำเดือนที่คลาดเคลื่อนไปได้จากที่กล่าวมาก็อาจจะเป็นผลข้างเคียงจากยาได้เช่นกัน แต่ไม่ได้บ่งบอกว่าตั้งครรภ์หรือไม่ จะต้องตรวจยืนยันการตั้งครรภ์ไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาเกิน 35 วันนับจากครั้งก่อนไปแล้ว ควรไปยืนยันผลที่รพ.และหาสาเหตุต่อไป